Veronika Palandi

Veronika Palandi (varem ka Veronika Gurskaja-Palandi; sündinud 22. augustil 1951) on Moldova päritolu filoloog, diplomaat, giid ja tõlkija.

Ta lõpetas Chișinău Ülikooli filoloogiateaduskonna moldova keele ja kirjanduse filoloogina. 1979. aastal tuli ta Eestisse."Lõunamaa tüdruk jäi Eestisse", Anne ja Stiil, 5. oktoober 2001."Teod. Veronika Palandi, „Eesti-rumeenia sõnaraamatu” autor. Küsinud Aili Künstler, Sirp, 7. november 2008.

Aastail 1999–2007 oli ta Rumeenia aukonsul Eesti Vabariigis. Ta on Rumeenia-Moldova Kultuuri Seltsi esimees.

Ta on avaldanud rumeenia keele vestmikke ("Rumeenia-eesti-vene turistivestmik", 1989; "Rumeenia-eesti-prantsuse-vene vestmik", 1997) ning koos tütre Regina Palandiga esimese "Eesti-rumeenia sõnaraamatu" (Tartu: OÜ Regver Grupp, 2008).

Ta on ka raamatu "80 aastat Rumeenia ja Eesti Vabariigi diplomaatilisi suhteid" (Tallinn: Riigi Teataja Kirjastus, 2001) koostaja.

Tunnustus
 1999 Kodanikupäeva aumärkKodanikupäeva aumärgi saajad 1999. aastal
 2000 Rumeenia Riikliku Teenete Ordeni ("Pentru Merit") suurohvitser

Viited

Kategooria:Moldova inimesed
Kategooria:Eesti giidid
Kategooria:Eesti diplomaadid
Kategooria:Filoloogid
Kategooria:Sündinud 1951